Սառա Դուտերտե

**Սառա Վիսենտա Ցիմերման Դուտերտե-Կարպիո** ( ;     ), ֆիլիպինցի քաղաքական գործիչ, Ֆիլիպինների 15-րդ փոխնախագահ (2022֊2025), նախկին նախագահ Ռոդրիգո Դուտերտեի դուստրը։

## Կենսագրություն
Սառա Դուտերտեն ծնվել է 1978 թվականի մայիսի 31-ին Դավաոայում, ապագա նախագահ Ռոդրիգո Դուտերտեի և նրա կնոջ՝ Էլիզաբեթ Ցեմիրմանի ընտանիքում:

Նա ստացել է իրավաբանի կրթություն, աշխատել որպես իրավախորհրդատու և փաստաբան: Նրա հայրը, որն այն ժամանակ Դավաոյի քաղաքապետն էր, ցանկանում էր, որ Սառան առաջադրվի փոխքաղաքապետի պաշտոնում, քանի որ մտահոգված էր, որ կոռումպացված քաղաքական գործիչները կգրավեն իշխանությունը և կփչացնեն նրա ժառանգությունը: Նա ընտրվել է Դավաոյի փոխքաղաքապետ 2007 թվականին՝ հավաքելով ավելի մոտ 330․000 ձայն: Այդ պաշտոնում նա աշխատել է հոր հետ մինչև 2010 թվականը, միաժամանակ զբաղեցնելով նաև Ազգային երիտասարդ օրենսդիրների շարժման տարածաշրջանային ղեկավարի պաշտոնը։

2010 թվականին Սառան ընտրվել է Դավաոյի քաղաքապետ՝ դառնալով քաղաքի առաջին կին քաղաքապետը և ընտրվելու պահին ամենաերիտասարդը՝ 31 տարեկան, իսկ մի քանի շաբաթ անց լրացել է նրա 32 տարեկանը։ 2010 թվականի դեկտեմբերի 2-ին նախագահ Բենիգնո Ակինո IIIը Սառային նշանակել է տարածաշրջանի Տարածաշրջանային զարգացման խորհրդի նախագահ։ Նա դարձել է առաջին կինը, որը զբաղեցրել է այդ պաշտոնը:  Դավաոյի մարզի համախառն տարածաշրջանային ներքին արտադրանքը  2011 թվականի 3,9 տոկոսից 2012 թվականին հասել է 7,1 տոկոսի:

2016 թվականին նա երկրորդ անգամ ընտրվել է Դավաոյի քաղաքապետ։

Երեք տարի անց նա կրկին հաղթել է քաղաքապետի ընտրություններում։

2021 թվականին նա դարձել է «Քրիստոնյա-մուսուլման ժողովրդավարներ» կուսակցության առաջնորդը։

2022 թվականին Սառան դարձել է դարձել է Ֆիլիպինների փոխնախագահ և կրթության նախարար: Փոխնախագահական ընտրություններում հաղթելուց հետո նա դարձել է տարիքով ամենաերիտասարդ փոխնախագահը՝ 44 տարեկան և երրորդ կինը, որը զբաղեցրել է այդ պաշտոնը՝ Մարիա Մակապագալ Առոյոյից և Լենի Ռոբրեդոյից հետո։

Լինելով և՛ փոխնախագահ, և՛ կրթության քարտուղար՝ Սառա Դուտերտեն պատասխանատու էր Ֆիլիպինների բոլոր տարրական կրթության դպրոցներում պարտադիր անհատական պարապմունքների վերսկսման հետագա պլանավորման համար, որոնք դադարեցվել էին 2020 թվականից COVID-19 համաճարակի հետևանքով առաջացած ռիսկերի պատճառով: Նրա հրահանգով առաջիկա ուսումնական տարում համավարակից պատվաստումը և դպրոցական համազգեստը պարտադիր չէին։ Կրթության նախարարի պաշտոնում նա իրականացրել է մի շարք կարևոր բարեփոխումներ՝ ուղղված դպրոցական ուսումնական գործընթացի արդիականացմանը: Որպես կրթության նախարար՝ նա իրականացրել է մի շարք կարևոր բարեփոխումներ՝ ուղղված դպրոցական կրթական գործընթացի արդիականացմանը, 2000 դպրոցներ մուտք են գործել ինտերնետ, և ներդրվել են շարժական համակարգչային լաբորատորիաներ՝ հագեցած Նոթբուքներով, լիցքավորիչներով և Սմարթ հեռուստացույցնեևրով։

2024 թվականի հուլիսի 18-ին Դուտերտեն հրաժարական է տվել կրթության նախարարի պաշտոնից՝ իր պաշտոնը փոխանցելով սենատոր Սոնի Անգարային։

2025 թվականի փետրվարի 5-ին Ֆիլիպինների Ներկայացուցիչների պալատը Սարա Դուտերտեին ենթարկել է իմփիչմենթի։ Նա դարձել է առաջին պաշտոնում գտնվող փոխնախագահը և Ֆիլիպինների պատմության մեջ չորրորդ պաշտոնյան, որը ենթարկվել է իմփիչմենթի։

## Ծանոթագրություններ

## Արտաքին հղումներ
*Philippine House impeaches Vice President Sara Duterte
*[VP Sara: Educ efforts in place to improve future PISA results

 
[Կատեգորիա:21-րդ դարի կին քաղաքական գործիչներ]
Կատեգորիա:21-րդ դարի քաղաքական գործիչներ
Կատեգորիա:Իրավագետներ
Կատեգորիա:ԼԳԲՏ քաղաքական գործիչներ
Կատեգորիա:Հրեա քաղաքական գործիչներ
Կատեգորիա:Վիսայյա
Կատեգորիա:Քաղաքապետներ
Կատեգորիա:Ֆիլիպինցի հակակոմունիստներ